Hvis du går med en skuespiller i maven, så har du nu igen mulighed for at være med i en ny, stor dansk serie. Krimiserien "DNA" mangler statister, og denne gang er det til optagelser i Nordjylland. Lige nu er produktionen af serien i Tjekkiet, men efter påske skal de igen i gang i det nordjyske. Og her kommer de til at mange flere forskellige typer af statister, der kan hjælpe til tilblivelsen af serien. Og de mangler både børn, ældre og personer, der kan indtage rollerne som politibetjente, kriminalteknikere, medlemmer af SWAT-teams, og personer, der er med i en retssal. Det hele kommer til at foregå på flere locations i Aalborg, Hjørring og Frederikshavn. Så hvis du drømmer om at få dit navn på rollelisten sammen med blandt andet Anders W. Berthelsen og Nicolas Bro, så ligger muligheden nu lige for. Du kan søge om at blive statist på www.dask-online.dk.

Referat:
Krimiserien "DNA" med blandt andre Anders W. Berthelsen og Nicolas Bro på rollelisten mangler igen nordjyske statister.